[{"text_idx": "#000006", "text": "Dechreuais redeg pan oeddwn ar fy mlwyddyn Erasmus dramor yn Toulouse, Ffrainc ( yn 2016). Roeddwn dros bwysau gydag arferion gwael bryd hynny, ac felly penderfynais un bore roi trefn ar bethau \u2013 dechreuais gyda theithiau cerdded hir, yna symud ymlaen i loncian ysgafn, a gorffen gyda\u2019r ysfa i redeg."}, {"text_idx": "#000008", "text": "Hwn fydd fy nhrydydd Hanner Marathon Caerdydd. Fe wnes i godi arian ar gyfer Mind y ddau dro diwethaf. Yn anffodus bu farw fy nhad yn 2007 o ganlyniad i iselder pan oeddwn yn 14. Yn ystod y blynyddoedd diwethaf, rydw i wedi ceisio codi arian i gefnogi elusennau a sefydliadau iechyd meddwl."}, {"text_idx": "#000014", "text": "Os ydych chi\u2019n rhedwr newydd neu\u2019n meddwl ymuno a\u0302 ras, rwy\u2019n credu ei bod yn bwysig cymryd pethau gam wrth gam. Mae\u2019n ystrydeb mor hen ag amser, ond am reswm da \u2013 peidiwch a\u0302 rhedeg cyn y gallwch gerdded! Mae digonedd o ganllawiau gwych (ac yn rhad ac am ddim) ar-lein, gydag awgrymiadau ar ba bellteroedd i redeg a phryd, yn y cyfnod cyn yr Hanner Marathon."}, {"text_idx": "#000016", "text": "Rwy\u2019n edrych ymlaen yn fawr at groesi\u2019r llinell derfyn. Rwy\u2019n mwynhau bwrlwm ac awyrgylch y diwrnod. O\u2019i gymharu a\u0302\u2019m llwybr rhedeg arferol (gyda defaid yn fy ngwylio), mae\u2019n wych gweld cannoedd o gefnogwyr wedi ymgasglu i\u2019ch cefnogi \u2013 ac mae\u2019r jelly babies rhad ac am ddim yn help! Yn wir, yn ogystal a\u0302 jelly babies, tua diwedd Hanner Marathon 2019, cefais dun oer o lager gan fyfyriwr caredig iawn ar Cathays Terrace \u2013 roedd yn wych i dorri syched, ond nid oedd o gymorth pan gefais boen sydyn yn ochr fy nghorff ( stitch) wrth i mi groesi\u2019r llinell derfyn!"}]